Moskeen

== = Moskeen = Moskeen er et Islamsk gudshus slik som kirken er for de kristne. Den brukes i hovedsak til bønn, men fungerer også som et samlested hvor muslimer feirer høytider og diskuterer politiske og økonomiske anliggender. I tillegg foregår koranundervisning i moskeen. Navnet kommer av det arabiske ordet masdjid, som betyr "et sted der en bøyer seg ned". (I samme verden – Religion og Etikk Vg3)

[[image:xining-mosque01.jpg width="310" height="210" align="right" caption="Xiningmoskeen i Kina"]]
Det finnes ingen konkrete krav til hvordan en moské skal være. Moskeens utforming har forandret seg i årenes løp og ofte blitt inspirert av lokal arkitektur. Derfor vil for eksempel en moské i Dubai se annerledes ut enn en moské i Kina (se bildene). Likevel finnes det enkelte fellestrekk. Mest iøynefallende av disse er minaretene: de høye spirene på moskeen. Minaretene brukes til å rope ut, til påminnelse om når man skal be. Den originale muezzinen, bønneutroperen, er nå til dags byttet ut med høyttalere. Moskeen er ofte rikt dekorert med kalligrafi, ornamenter og arabesker. (I samme Verden - Religion og Etikk Vg3)

Bønnen foregår i hovedrommet. Det er få møbler i dette rommet, benker og stoler fjernes for å få plass til så mange mennesker som mulig. ([|wikipedia.org]) Gulvet er dekket av tepper og i enden av rommet, på veggen, finner en mihraben. Mihraben skal vise bønneretningen mot Mekka. Minbaren er også plassert fremme i hovedrommet, ved siden av Mihraben. Den fungerer som en prekestol. Imamen, som leder bønnen, vil aldri stå på det øverste trinnet, da det er reservert profeten Muhammad. Renhet er en viktig del av bønnen. Utenfor hovedrommet finnes det derfor skohyller samt fontener hvor muslimene vasker seg før bønnen.(I samme verden – Religion og Etikk Vg3)

media type="youtube" key="GMW5YDdrQSg?fs=1" height="260" width="527" align="center"

Moskédebatt i Norge
Norge har i lengre tid gradvis utviklet seg til et flerkulturelt samfunn, noe som er et direkte resultat av innvandringen til Norge. FN kårer hvert år hvilket land som er det beste landet å bo i, og Norge har vært på toppen av denne listen i mange år. Dette har ført til at Norge er et mål for mange innvandrere, og i 2008 ble det målt at innvandrere utgjorde 9,7 prosent av den norske befolkningen. ([|www.sb.no]) At Norges befolkning består av nesten 10 prosent innvandrere har en stor betydning for kulturen i landet, og dette betyr naturligvis at det oppstår debatter angående kulturarven som innvandrerene tar med seg til Norge. I senere tid har det vært mye diskusjon rundt forskjellige moskéutbygginger rundt om i Norge. Muslimene mener at det er deres rett å kunne få bygge moskeer siden religionsfrihet er et lovfestet prinsipp i demokratiet Norge. Det er mange i det norske samfunnet som er i mot utbygginger av moskeer. Dette har skapt store debatter, spesielt i mindre byer som Førde.

Førde
I 2009 var det mye bråk rundt utbygging av moské i Førde. Muslimene ønsket å bygge en moské ved ”byporten” til Førde fordi dette var den beste tomten i den østlige delen av Førde. KrF politiker Bjørg Sølvi Refvik representerte partiets synspunkt i saken, og hun uttrykte i et intervju at partiet var sterkt i mot muslimenes planer. Hun presiserte at de kristne ikke hater fremmede, men at de derimot blir av bibelen befalt å gjøre det motsatte, nemlig å elske fremmede. Hun fortalte videre at de er uenige i utbyggingen fordi hun mente at vi måtte beskytte de kristne fundamentene i samfunnet, og utbyggingen kunne være med på å bryte dem ned. (idag.no)

Kilder:
Kvamme. O.A., Lindhardt, E.M., Steineger, A. 2008. // I Samme Verden. // Oslo: Cappelen Damm

[] (sist besøkt 01.12.2010)

[] (sist besøkt. 01.12.2010)

[] (sist besøkt 01.12.2010)

[] (sist besøkt 01.12.2010)

[] (sist besøkt 01.12.2010)  http://www.ssb.no/norge/bef.pdf (sist besøkt 05.12.2010)